REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/538-15

12. decembar 2015. godine

B e o g r a d

ZAPISNIK

78. SEDNICE ODBORA ZA FINANSIJE,

REPUBLIČKI BUDžET I KONTROLU TROŠENjA JAVNIH SREDSTAVA,

ODRŽANE 12. DECEMBRA 2015. GODINE, U DANU ZA GLASANjE

Sednica je počela u 11,20 časova.

Sednicom je predsedavao Veroljub Arsić, predsednik Odbora.

Sednici su prisustvovali članovi Odbora: Radmilo Kostić, Dušica Nikolić, Miloš Tošanić, Goran Kovačević, Dragoljub Zindović, Olivera Pešić, Suzana Šarac, Nikola Jolović, Milorad Mijatović i Zoltan Pek.

Sednici nisu prisustvovali članovi Odbora: Dejan Radenković, Ivan Jovanović, Momo Čolaković, Vojislav Vujić, Đorđe Stojšić i Žika Gojković, niti njihovi zamenici.

Na predlog predsednika, Odbor je jednoglasno utvrdio sledeći

D n e v n i r e d

1. Podnošenje amandmana Odbora na Predlog zakona o budžetu Republike Srbije za 2016. godinu, koji je podnela Vlada, u Danu za glasanje.

**Prva tačka dnevnog reda:** Podnošenje amandmana Odbora na Predlog zakona o budžetu Republike Srbije za 2016. godinu, koji je podnela Vlada, u Danu za glasanje

Diskusije povodom ove tačke dnevnog reda nije bilo.

Na osnovu člana 165. st. 1. i 2. Poslovnika Narodne skupštine, Odbor za finansije, republički budžet i kontrolu trošenja javnih sredstava je, u Danu za glasanje, podneo amandman:

- na član 1. Predloga zakona o budžetu Republike Srbije za 2016. godinu, kako bi se izvršilo usklađivanje usvojenih amandmana koje su podneli Odbor za finansije, republički budžet i kontrolu trošenja javnih sredstava i zajedno narodni poslanici Balint Pastor, Elvira Kovač, Arpad Fremond, Zoltan Pek i Anamarija Viček, sa tekstom Predloga zakona.

Odbor za finansije, republički budžet i kontrolu trošenja javnih sredstava je, na osnovu člana 165. stav 3. Poslovnika Narodne skupštine, podneo

I Z V E Š T A J

Odbor je, u skladu sa članom 165. st. 1. i 2. Poslovnika Narodne skupštine, podneo amandman na član 1. Predloga zakona o budžetu Republike Srbije za 2016. godinu.

Za izvestioca Odbora na sednici Narodne skupštine određen je Veroljub Arsić, predsednik Odbora.

\* \* \*

Sednica je završena u 11,25 časova.

Sednica je tonski snimana.

SEKRETAR PREDSEDNIK

Aleksandra Šašo Veroljub Arsić,s.r.